ddrg/super_eurlex huggingface dataset:
Úradný vestník L 196 , 26/07/1984 S. 0046 - 0046

Fínske špeciálne vydanie: Kapitola 3 Zväzok 17 S. 0231

Španielske špeciálne vydanie: Kapitola 03 Zväzok 31 S. 0192

Švédske špeciálne vydanie: Kapitola 3 Zväzok 17 S. 0231

Portugalské špeciálne vydanie Kapitola 03 Zväzok 31 S. 0192



Rozhodnutie Komisie z 3. júla 1984 stanovujúce vlastnosti špeciálnej značky pre čerstvé mäso uvedené v článku 5 a) smernice 64/433/EHS (84/371/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 64/433/EHS z 26. júna 1964 o zdravotných problémoch ovplyvňujúcich obchod vo vnútri spoločenstva s čerstvým mäsom [1], naposledy zmenenú a doplnenú smernicou 83/90/EHS [2], najmä na jej článok 5 a), keďže článok 5 a) smernice 64/433/EHS ustanovuje, že niektoré kategórie mäsa sa môžu posielať z územia jedného členského štátu na územie iného členského štátu iba vtedy, ak sa mäso plánuje podrobiť spracovaniu, ktoré je stanovené v smernici Rady 77/99/EHS [3] a ak je na ňom špeciálna značka; keďže je potrebné prijať značku, ktorá je ľahko rozpoznateľná a ktorá dáva záruky potrebné pre rozlišovanie mäsa; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Značka uvedená v článku 5 a) smernice 64/433/EHS bude taká, ako je definovaná v prílohe. Článok 2 Toto rozhodnutie je adresované členským štátom. V Bruseli 3. júla 1984 Za Komisiu Poul Dalsager člen Komisie [1] Ú. v. ES 121, 29.7.1964, s. 2012/64. [2] Ú. v. ES L 59, 5.3.1983, s. 10. [3] Ú. v. ES L 26, 31.1.1977, s. 85. -------------------------------------------------- PRÍLOHA Špeciálnou značkou musí byť oválna značka, ako je definovaná v bode 49 v kapitole X prílohy I smernice 64/433/EHS, prekrytá dvomi rovnobežnými rovnými čiarami vo vzdialenosti aspoň 1 cm križujúcimi oválnu pečiatku pozdĺž hlavného priemeru a informácie na nej zostanú čitateľné a dve rovnobežné čiary budú tak zreteľné ako vonkajší obrys značky. --------------------------------------------------
Úradný vestník L 196 , 26/07/1984 S. 0053 - 0053

Fínske špeciálne vydanie: Kapitola 3 Zväzok 17 S. 0232

Španielske špeciálne vydanie: Kapitola 03 Zväzok 31 S. 0193

Švédske špeciálne vydanie: Kapitola 3 Zväzok 17 S. 0232

Portugalské špeciálne vydanie Kapitola 03 Zväzok 31 S. 0193



Rozhodnutie Komisie z 5. júla 1984, ktorým sa mení a dopĺňa rozhodnutie 83/471/EHS o Kontrolnom výbore spoločenstva pre uplatňovanie stupnice pre klasifikáciu jatočne opracovaných tiel dospelého hovädzieho dobytka (84/375/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 1208/81 z 28. apríla 1981, ktorým sa určuje stupnica spoločenstva pre klasifikáciu jatočne spracovaných tiel dospelého hovädzieho dobytka [1], najmä na štvrtý odsek jeho článku 5, keďže rozhodnutím Komisie 83/471/EHS [2] sa ustanovujú podrobné pravidlá vykonávania kontrol na mieste Kontrolným výborom spoločenstva uvedeným v článku 5 nariadenia (EHS) č. 1208/81; keďže nariadením (EHS) č. 869/84 [3] sa Rada rozhodla uplatňovať na trojročnú skúšobnú dobu intervenčné opatrenia na základe stupnice spoločenstva pre klasifikáciu, ustanovenej podľa nariadenia (EHS) č. 1208/81; keďže rozsah kontrol vykonávaných kontrolných výborom by sa mal rozšíriť tak, aby kontroly zahŕňali klasifikáciu, identifikáciu a označovanie výrobkov, na ktoré sa vzťahujú intervenčné opatrenia; keďže v dôsledku toho by sa malo zmeniť a doplniť rozhodnutie 83/471/EHS, PRIJALA TOTO ROZHODNUTIE: Článok 1 Rozhodnutie 83/471/EHS sa týmto mení a dopĺňa takto: 1. Článok 1 sa nahrádza takto: "Článok 1 Kontrolný výbor spoločenstva ustanovený v článku 5 nariadenia (EHS) č. 1208/81, ďalej len "výbor", je zodpovedný za vykonávanie kontrol na mieste, ktoré zahŕňajú: a) uplatňovanie opatrení vzťahujúcich sa na stupnicu spoločenstva pre jatočne opracované telá dospelého hovädzieho dobytka; b) zaznamenávanie trhových cien podľa stupnice pre klasifikáciu; c) klasifikáciu, identifikáciu a označovanie výrobkov v rámci intervenčných opatrení ustanovených v článku 5 nariadenia (EHS) č. 805/68." 2. Článok 3 ods. 1 sa nahrádza takto: "1. Kontroly na mieste sa vykonávajú na bitúnkoch, na trhoch s mäsom, v intervenčných centrách, v centrách pre cenové ponuky a v oblasti regionálnych a centrálnych služieb, ktoré sa podieľajú na vykonávaní opatrení uvedených v článku 1." Článok 2 Toto rozhodnutie je adresované členským štátom. V Bruseli 5. júla 1984 Za Komisiu Poul Dalsager člen Komisie [1] Ú. v. ES L 123, 7.5.1981, s. 3. [2] Ú. v. ES L 259, 20.9.1983, s. 30. [3] Ú. v. ES L 90, 1.4.1984, s. 32. --------------------------------------------------
Úradný vestník L 096 , 03/04/1985 S. 0030 - 0030

Fínske špeciálne vydanie: Kapitola 11 Zväzok 11 S. 0209

Španielske špeciálne vydanie: Kapitola 03 Zväzok 34 S. 0099

Švédske špeciálne vydanie: Kapitola 11 Zväzok 11 S. 0209

Portugalské špeciálne vydanie Kapitola 03 Zväzok 34 S. 0099



Rozhodnutie Rady z 26. marca 1985 o záveroch z výmeny listov, ktorými sa predlžuje platnosť dojednania vzťahujúceho sa na bod 2 Dohody medzi Európskym hospodárskym spoločenstvom a Rumunskou socialistickou republikou o obchode s ovčím a kozím mäsom (95/211/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na návrh Komisie, keďže v dohode o dobrovoľnom obmedzení, uzavretej so spoločenstvom v sektore ovčieho a kozieho mäsa a sektore živých oviec a kôz, sa Rumunsko prostredníctvom výmeny listov zaviazalo obmedziť svoj vývoz na určité trhy spoločenstva považované za citlivé oblasti; keďže však tento záväzok trval iba do 31. marca 1984; keďže podmienky, ktoré viedli k uznaniu uvedených oblastí, sa nezmenili, a platnosť dojednania o obmedzení vývozu do týchto oblastí by sa preto mala predĺžiť; keďže Komisia viedla na tento účel rokovania s Rumunskom a výsledkom týchto rokovaní je dohoda, ROZHODLA TAKTO: Článok 1 Výmena listov, ktorou sa predlžuje platnosť dojednania vzťahujúceho sa na bod 2 dohody medzi Európskym hospodárskym spoločenstvom a Rumunskou socialistickou republikou o obchode s ovčím a kozím mäsom sa týmto schvaľuje v mene spoločenstva. Text výmeny listov je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie výmeny listov uvedenej v článku 1 tak, aby zaväzovala spoločenstvo. V Bruseli 26. marca 1985 Za Radu predseda F. M. Pandolfi --------------------------------------------------
Úradný vestník L 210 , 07/08/1985 S. 0034 - 0034

Fínske špeciálne vydanie: Kapitola 1 Zväzok 2 S. 0044

Španielske špeciálne vydanie: Kapitola 01 Zväzok 5 S. 0003

Švédske špeciálne vydanie: Kapitola 1 Zväzok 2 S. 0044

Portugalské špeciálne vydanie Kapitola 01 Zväzok 5 S. 0003



Rozhodnutie Rady z 25. júla 1985, ktorým sa stanovuje postup na vymenovanie členov Európskej nadácie vybratých spoločenstvom (85/375/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie [1], so zreteľom na stanovisko Zhromaždenia [2], keďže predstavitelia vlád členských štátov, ktorí sa zišli v rámci zasadnutia Rady, zriadili dohodou z 29. marca 1982 Európsku nadáciu; keďže táto dohoda stanovuje, že spoločenstvo menuje 10 členov správnej rady nadácie; keďže postup by mal byť stanovený tak, aby umožnil vykonávanie tohto práva; keďže ustanovenia by sa mali vykonať za primeranej účasti správnej rady nadácie členmi Európskeho parlamentu; keďže Zmluva na tento účel neustanovuje osobitne potrebnú právomoc, ROZHODLA TAKTO: Článok 1 Členovia rady Európskej nadácie, za menovanie ktorých zodpovedá spoločenstvo sú menovaní Radou konajúcou na základe kvalifikovanej väčšiny na návrh Komisie, po porade s Európskym parlamentom. Článok 2 Pri príprave tohto návrhu Komisia vyberie význačné osoby z dôvodu ich znalostí a skúseností. Zaistí, že nezávislosť navrhovanej osoby je nespochybniteľná. Zoznam navrhovaných mien zahrnie aj členov Európskeho parlamentu. Článok 3 Toto rozhodnutie nadobúda účinnosť v deň, keď nadobudne účinnosť Dohoda o zriadení Európskej nadácie. V Bruseli 25. júla 1985 Za Radu predseda J. Poos [1] Ú. v. ES C 112, 7.5.1985, s. 4. [2] Stanovisko z 12. júla 1985 (zatiaľ neuverejnené v úradnom vestníku). --------------------------------------------------
Úradný vestník L 309 , 21/11/1985 S. 0022 - 0022

Fínske špeciálne vydanie: Kapitola 11 Zväzok 11 S. 0235

Španielske špeciálne vydanie: Kapitola 11 Zväzok 23 S. 0007

Švédske špeciálne vydanie: Kapitola 11 Zväzok 11 S. 0235

Portugalské špeciálne vydanie Kapitola 11 Zväzok 23 S. 0007



Rozhodnutie Rady z 11. novembra 1985 o uzatvorení Dohody vo forme výmeny listov medzi Európskym hospodárskym spoločenstvom a Švajčiarskou konfederáciou o obchodných dojednaniach pre polievky, omáčky a koreniny (85/504/EHS) RADA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na návrh Komisie, keďže podľa dohody uzatvorenej medzi Európskym hospodárskym spoločenstvom a Švajčiarskou konfederáciou 22. júla 1972 sa obidve zmluvné strany zaväzujú podporovať rozšírenie vzájomného obchodu; keďže je v záujme spoločenstva na jednej strane a Švajčiarskej konfederácie na strane druhej podporovať obchodovanie s polievkami, omáčkami a koreninami prostredníctvom vzájomných colných koncesií; keďže Komisia viedla v tomto zmysle rokovania so Švajčiarskou konfederáciou a výsledkom týchto rokovaní je dohoda, ROZHODLA TAKTO: Článok 1 Dohoda vo forme výmeny listov medzi Európskym hospodárskym spoločenstvom a Švajčiarskou konfederáciou o obchodných dojednaniach pre polievky, omáčky a koreniny sa týmto schvaľuje v mene spoločenstva. Znenie dohody je pripojené k tomuto rozhodnutiu. Článok 2 Týmto sa predseda Rady poveruje určiť osobu splnomocnenú na podpis dohody uvedenej v článku 1 s cieľom zaviazať spoločenstvo. V Bruseli 11. novembra 1985 Za Radu predseda M. Schlechter --------------------------------------------------
Úradný vestník L 313 , 22/11/1985 S. 0005 - 0005

Španielske špeciálne vydanie: Kapitola 16 Zväzok 2 S. 0032

Portugalské špeciálne vydanie Kapitola 16 Zväzok 2 S. 0032



Rozhodnutie Rady zo 4. novembra 1985 o uzatvorení rámcovej dohody pre vedeckú a technickú spoluprácu medzi Európskymi spoločenstvami a Švajčiarskou konfederáciou (85/507/EHS, Euratom) RADA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva, so zreteľom na Zmluvu o založení Európskeho spoločenstva pre atómovú energiu, so zreteľom na odporúčanie od Komisie, keďže rámcová dohoda pre vedeckú a technickú spoluprácu medzi Európskymi spoločenstvami a Švajčiarskou konfederáciou by sa mala schváliť, ROZHODLA TAKTO: Článok 1 Rámcová dohoda pre vedeckú a technickú spoluprácu medzi Európskymi spoločenstvami a Švajčiarskou konfederáciou sa týmto schvaľuje v mene Európskeho hospodárskeho spoločenstva. Znenie dohody je pripojené k rozhodnutiu. Článok 2 Predseda Rady predloží oznámenie ustanovené v článku 13 dohody. V Bruseli 4. novembra 1985 Za Radu predseda R. Goebbels --------------------------------------------------
Úradný vestník L 370 , 31/12/1985 S. 0040 - 0040

Fínske špeciálne vydanie: Kapitola 5 Zväzok 4 S. 0072

Španielske špeciálne vydanie: Kapitola 05 Zväzok 5 S. 0024

Švédske špeciálne vydanie: Kapitola 5 Zväzok 4 S. 0072

Portugalské špeciálne vydanie Kapitola 05 Zväzok 5 S. 0024



Rozhodnutie Rady z 20. decembra 1985, ktorým sa v dôsledku pristúpenia Španielska a Portugalska mení a dopĺňa rozhodnutie 83/516/EHS o úlohách Európskeho sociálneho fondu (85/568/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej článok 126, so zreteľom na návrh rozhodnutia predloženého Komisiou, so zreteľom na stanovisko Zhromaždenia, so zreteľom na stanovisko Hospodárskeho a sociálneho výboru, keďže článok 7 (3) rozhodnutia 83/516/EHS [1] stanovuje, že z celkových dostupných dotácií na činnosti uvedené v článku 3 (1) rozhodnutia sa 40 % vyčlení na podporu zvýšenia zamestnanosti vo francúzskych zámorských územiach, v Grécku, Grónsku, Írsku, Mezzogiorne a Severnom Írsku; keďže odkaz na Grónsko sa zrušil ako dôsledok vystúpenia Grónska zo spoločenstva; keďže v dôsledku pristúpenia Španielska a Portugalska by sa mali zmeniť a doplniť nariadenia spoločenstva predovšetkým v súlade s deklaráciou Európskeho hospodárskeho spoločenstva o účasti Španielska a Portugalska na výhodách vyplývajúcich zo zdrojov a prostriedkov Európskeho sociálneho fondu, ktorá tvorí prílohu záverečného aktu zmluvy o pristúpení; keďže so zreteľom na článok 7 (3) rozhodnutia 83/516/EHS je potrebné vymedziť regióny Španielska a Portugalska, ktoré sú predovšetkým hospodársky a sociálne znevýhodnené, kde činnosti na podporu zamestnanosti využijú výhody z pridelených prostriedkov na činnosti podľa článku 3 (1) uvedeného rozhodnutia; keďže percento týchto vyčlenených prostriedkov by sa malo zvýšiť, aby sa vytvorila nová finančná rovnováha medzi činnosťami na podporu zamestnanosti, a to predovšetkým v znevýhodnených regiónoch na jednej strane a v ostatných regiónoch s vysokou a dlhodobou nezamestnanosťou a/alebo na reštrukturalizáciu priemyslu a odvetví na druhej strane, PRIJALA TOHO ROZHODNUTIE: Článok 1 "3. Od 1. januára 1986 do 31. decembra 1988 sa 44,5 % z dostupných pridelených prostriedkov na činnosti podľa článku 3 (1) vyčlení na oprávnené činnosti, ktoré sú v súlade so zásadami pre riadenie fondu určeného na podporu zamestnanosti v Grécku, autonómnych oblastiach Andalúzie, Kanárskych ostrovov, Castilla-Leon, Castilla-La-Mancha, Extremadura, Galícia, Murcia Ceuta a Melilla, francúzskych zámorských územiach, Írsku, Mezzogiorne, Portugalsku a Severnom Írsku. Zvyšné vyčlenené prostriedky sa sústredia na činnosti, ktoré zvýšia zamestnanosť v ostatných oblastiach s vysokou a dlhodobou nezamestnanosťou a reštrukturalizáciou priemyslu a odvetví." . Článok 2 Toto rozhodnutie nadobúda účinnosť 1. januára 1986 s výhradou nadobudnutia platnosti Zmluvy o pristúpení Španielska a Portugalska. V Bruseli 20. decembra 1985 Za Radu predseda R. Krieps [1] Ú. v. ES L 289, 22.10.1983, s. 38. --------------------------------------------------
Úradný vestník L 334 , 12/12/1985 S. 0025 - 0026

Fínske špeciálne vydanie: Kapitola 3 Zväzok 19 S. 0233

Španielske špeciálne vydanie: Kapitola 03 Zväzok 39 S. 0129

Švédske špeciálne vydanie: Kapitola 3 Zväzok 19 S. 0233

Portugalské špeciálne vydanie Kapitola 03 Zväzok 39 S. 0129



Rozhodnutie Komisie z 29. novembra 1985 o zozname podnikov v Grónsku schválených pre dovoz čerstvého mäsa do spoločenstva (85/539/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o otázkach hygienickej a veterinárnej kontroly pri dovoze hovädzieho dobytka a ošípaných a čerstvého masa z tretích krajín [1], naposledy zmenenú a doplnenú smernicou 83/91/EHS [2], a najmä na jej článok 4 ods. 1 a článok 18 ods. 1, keďže podniky nachádzajúce sa v tretích krajinách nemôžu byť schválené pre vývoz čerstvého mäsa do spoločenstva, pokiaľ nespĺňajú všeobecné i osobitné podmienky stanovené v smernici 72/462/EHS; keďže Grónsko v súlade s článkom 4 ods. 3 smernice 72/462/EHS navrhlo jeden podnik schválený pre vývoz do spoločenstva; keďže kontrola spoločenstva na mieste ukázala, že úroveň hygieny v podniku je dostatočná a preto môže byť v súlade s článkom 4 ods. 1 uvedenej smernice schválený pre dovoz čerstvého mäsa do spoločenstva; keďže treba pripomenúť, že dovozy čerstvého mäsa podliehajú i iným veterinárnym predpisom spoločenstva, najmä pokiaľ ide o požiadavky na ochranu zdravia zvierat; keďže podmienky pre dovoz čerstvého mäsa z podniku uvedeného v zozname v prílohe naďalej podliehajú príslušným predpisom a všeobecným ustanoveniam zmluvy; keďže najmä dovoz z tretích krajín a následné odosielanie do iných členských štátov určitých kategórií mäsa, ako napr. mäsa obsahujúceho reziduá určitých látok, ktoré doteraz nepodliehajú harmonizovaným predpisom spoločenstva, naďalej podliehajú veterinárnym právnym predpisom platným v dovážajúcom členskom štáte; keďže opatrenia tohoto rozhodnutia sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Podnik v Grónsku, uvedený v prílohe, sa schvaľuje pre dovoz čerstvého mäsa do spoločenstva v zmysle uvedenej prílohy. 2. Dovoz z podniku podľa odseku 1 naďalej podlieha predpisom spoločenstva prijatým vo veterinárnej oblasti, najmä pokiaľ ide o požiadavku na ochranu zdravia zvierat. Článok 2 Členské štáty zakážu dovoz čerstvého mäsa pochádzajúceho z iných podnikov než uvedených v prílohe. Článok 3 Toto rozhodnutie sa uplatňuje od 1. marca 1986. Článok 4 Toto rozhodnutie je adresované členským štátom. V Bruseli 29. novembra 1985 Za Komisiu Frans Andriessen podpredseda [1] Ú. v. ES L 302, 31.12.1972, s. 28. [2] Ú. v. ES L 59, 5.3.1983, s. 34. -------------------------------------------------- PRÍLOHA ZOZNAM PODNIKOV Podnik č. | Podnik | Adresa | OVČIE MÄSO Bitúnok a prevádzka výseku 100 | Narssaq | Narssaq | --------------------------------------------------
Úradný vestník L 175 , 05/07/1985 S. 0036 - 0039

Fínske špeciálne vydanie: Kapitola 11 Zväzok 11 S. 0221

Španielske špeciálne vydanie: Kapitola 15 Zväzok 6 S. 0005

Švédske špeciálne vydanie: Kapitola 11 Zväzok 11 S. 0221

Portugalské špeciálne vydanie Kapitola 15 Zväzok 6 S. 0005



Rozhodnutie Rady z 27. júna 1985, ktoré sa týka dodatku prílohy IV k Dohovoru o ochrane Rýna pred chemickým znečisťovaním, pokiaľ ide o kadmium (85/336/EEC) RADA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie [1], so zreteľom na stanovisko Zhromaždenia [2], so zreteľom na stanovisko Hospodárskeho a sociálneho výboru, keďže spoločenstvo rozhodnutím Rady 77/586/EHS z 25. júla 1977 [3] schválilo Dohovor o ochrane Rýna pred chemickým znečisťovaním, ďalej len "chemický dohovor" a dodatkovú dohodu k dohode týkajúcej sa Medzinárodnej komisie pre ochranu Rýna pred znečisťovaním (ďalej len "medzinárodná Komisia") podpísanej v Berne 29. apríla 1963; keďže podľa článku 5 chemického dohovoru medzinárodná Komisia navrhuje formou zmien a doplnkov prílohy IV k chemickému dohovoru limitné hodnoty pre vypúšťanie určitých látok do povrchových vôd povodia Rýna; keďže podľa článku 14 chemického dohovoru je pre nadobudnutie účinnosti týchto zmien a doplnení potrebné ich jednomyseľné prijatie zmluvnými stranami; keďže medzinárodná Komisia stanovila limitné hodnoty pre kadmium vo forme návrhu určeného na doplnenie prílohy IV k chemickému dohovoru; keďže smernica 83/513/EHS [4] stanovuje limitné hodnoty pre vypúšťanie kadmia do vodného prostredia spoločenstva; keďže tieto limitné hodnoty sú zhodné s limitnými hodnotami stanovenými v návrhu medzinárodnej komisie; keďže je potrebné, aby spoločenstvo ako zmluvná strana chemického dohovoru prijalo uvedený návrh, ROZHODLA TAKTO: Článok 1 Týmto sa v mene Európskeho hospodárskeho spoločenstva prijíma návrh Medzinárodnej komisie pre ochranu Rýna pred znečisťovaním určený na doplnenie prílohy IV k Dohovoru o ochrane Rýna pred chemickým znečisťovaním, pokiaľ ide o kadmium. Znenie návrhu je pripojené k tomuto rozhodnutiu. Článok 2 Predseda Rady v súlade s postupmi ustanovenými chemickým dohovorom oznámi vláde Švajčiarskej konfederácie prijatie návrhu uvedeného v článku 1. V Luxemburgu 27. júna 1985 Za Radu predseda A. Biondi [1] Ú. v. ES C 16, 17.1.1985, s. 7. [2] Ú. v. ES C 94, 15.4.1985, s. 131. [3] Ú. v. ES L 240, 19.9.1977, s. 35. [4] Ú. v. ES L 291, 24.10.1983, s. 1. --------------------------------------------------
Úradný vestník L 035 , 11/02/1986 S. 0009 - 0009

Fínske špeciálne vydanie: Kapitola 12 Zväzok 2 S. 0079

Švédske špeciálne vydanie: Kapitola 12 Zväzok 2 S. 0079



Rozhodnutie Rady z 20. januára 1986, ktorým sa schvaľuje, aby Komisia uzatvorila Memorandum o porozumení medzi Európskym spoločenstvom pre atómovú energiu a vládou Kanady o spolupráci v oblasti výskumu a vývoja jadrovej syntézy (86/28/Euratom) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva pre atómovú energiu, a najmä na jej článok 101, so zreteľom na odporúčanie Komisie, keďže Komisia dokončila rokovania v súlade so smernicami Rady a navrhuje uzatvorenie Memoranda o porozumení medzi Európskym spoločenstvom pre atómovú energiu a vládou Kanady o spolupráci v oblasti výskumu a vývoja jadrovej syntézy; keďže uzatvorenie tohto memoranda o porozumení Komisiou by sa malo schváliť, ROZHODLA TAKTO: Jediný článok Týmto sa schvaľuje, aby Komisia uzatvorila Memorandum o porozumení medzi Európskym spoločenstvom pre atómovú energiu a vládou Kanady o spolupráci v oblasti výskumu a vývoja jadrovej syntézy. Znenie memoranda o porozumení je pripojené k tomuto rozhodnutiu. V Bruseli 20. januára 1986 Za Radu predseda G. Braks --------------------------------------------------
Úradný vestník L 072 , 15/03/1986 S. 0045 - 0046



Rozhodnutie Komisie z 19. februára 1986, ktorým sa mení a dopĺňa nariadenie (EHS) č. 3419/83 s cieľom rozšírenia zoznamu výrobkov s pôvodom v Rumunsku, ktoré sú liberalizované na úrovni spoločenstva (86/68/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na nariadenie Rady (EHS) č. 453/84 z 21. februára 1984, ktorým sa mení a dopĺňa nariadenie (EHS) č. 3419/83 s cieľom rozšírenia zoznamu výrobkov s pôvodom v Rumunsku, ktoré sú liberalizované na úrovni spoločenstva, a najmä na jeho článok 2 [1], keďže sa spoločný výbor zriadený dohodou medzi Európskym hospodárskym spoločenstvom a Rumunskou socialistickou republikou z 28. júla 1980 [2] zišiel v Bruseli 9. a 10. decembra 1985; keďže po skončení svojej práce odporučil, inter alia, že nové výrobky sa majú vložiť do prílohy k nariadeniu Rady (EHS) č. 3419/83 zo 14. novembra 1983, ktorým sa stanovujú určité podrobné pravidlá implementácie dohody medzi spoločenstvom a Rumunskom o obchode s priemyselnými výrobkami [3]; keďže po preskúmaní rôznych aspektov opatrení odporúčaných spoločným výborom by sa malo prikročiť k ich realizácii s prihliadnutím na článok 3 odsek 1 Dohody medzi Európskym hospodárskym spoločenstvom a Rumunskou socialistickou republikou o obchode s priemyselnými výrobkami [4], PRIJALA TOTO ROZHODNUTIE: Článok 1 Výrobky uvedené v prílohe k tomuto rozhodnutiu sa týmto vkladajú do prílohy k nariadeniu (EHS) č. 3419/83. Článok 2 Toto rozhodnutie sa bude uplatňovať od 1. januára 1986. Článok 3 Toto rozhodnutie je adresované členským štátom. V Bruseli 19. februára 1986 Za Komisiu Willy De Clercq člen Komisie [1] Ú. v. ES L 53, 24.2.1984, s. 1. [2] Ú. v. ES L 352, 29.12.1980, s. 2. [3] Ú. v. ES L 346, 8.12.1983, s. 1. [4] Ú. v. ES L 352, 29.12.1980, s. 5. -------------------------------------------------- PRÍLOHA Položka SCS č. | Kód NIMEXE (1985) | | | | 29.04 A ex V | 29.04 - 22 24 27 | ex 44.11 | 44.11 - 20 49 | ex 44.15 | 44.15 - 39 80 | ex 44.18 | 44.18 - 30 90 | ex 44.24 | 44.24 ex 00 | | 45.02 | 45.02 - 00 | | 69.02 ex B | 69.02 - 51 | | 69.09 B | 69.09 - 81 89 93 | ex 70.13 | 70.13 - ex 20 | | 85.09 ex A | 85.09 - 01 05 ex 09 | --------------------------------------------------